Majlis Perbandaran Kajang

Majlis Perbandaran Kajang ditubuhkan bagi mentadbir kawasan di sekitar Hulu Langat. Sebelum ini Hulu Langat ditadbir secara langsung oleh Pejabat Daerah Hulu Langat yang terletak di Bandar Baru Bangi mukim Kajang. Sejarah Majlis Perbandaran Kajang (MPKj) telah ditubuhkan secara rasminya pada 1hb. Januari 1997. Sebelum dinaiktaraf Perbandaran, MPKj dikenali sebagai Majlis Daerah Hulu Langat yang mana ianya telah beroperasi sejak 1hb. Januari 1986 di bawah Akta 171, Akta Kerajaan Tempatan 1976. Kawasan pentadbirannya meliputi Mukim Kajang, Mukim Cheras, Mukim Semenyih, Mukim Beranang dan Mukim Hulu Langat. Rasionalnya, penubuhan MPKj adalah sebagai Pihak Berkuasa Tempatan yang dinamik di mana dapat merancang dan membangunkan kawasan Kajang secara pesat & teratur. Ia berikutan pertambahan penduduk di Mukim Kajang yang semakin pesat dari tahun ke tahun. Selain itu penubuhan MPKj bersesuaian kerana semakin banyak pembukaan kawasan-kawasan perumahan & pembangunan projek mega di sekitar kawasan pentadbiran MPKj. Majlis Perbandaran Kajang kini mempunyai beberapa rangkaian pejabat-pejabat kecil / pejabat cawangan iaitu di Bandar Tun Hussein Onn Cheras dan Hentian Kajang Jalan Reko. Keluasan kawasan pentadbiran Majlis Perbandaran Kajang adalah seluas 78,761 hektar (787.61 km persegi). Majlis Perbandaran Kajang sebagai Pihak Berkuasa Tempatan (PBT), sentiasa berusaha mensejahterakan hubungan dengan Kerajaan Pusat & Kerajaan Negeri. Kementerian Perumahan & Kerajaan Tempatan adalah pemegang berkepentingan yang menyusun dasar-dasar yang merangkumi pelbagai aspek perancangan, pembangunan dan pengurusan untuk digunapakai oleh PBT seluruh negara termasuk MPKj. Misi, Visi & Objektif Misi Mewujudkan kediaman yang kondusif dengan menyediakan perkhidmatan perbandaran dan infrastruktur ke arah kehidupan berkualiti Visi Bandar pilihan untuk didiami Objektif Majlis Perbandaran Kajang (MPKj) komited dalam memberi perkhidmatan pengurusan perbandaran yang efisyen, berkualiti, dan bertanggungjawab bagi memastikan kepuasan pelanggan. Memberikan perkhidmatan pengurusan perbandaran yang terbaik, berkualiti, telus dan efisien selaras dengan wawasan 2020 berpaksikan ‘tonggak 12’. Menjadikan Kajang sebagai perbandaran yang selesa dengan keindahan semulajadi, warga yang bestari ke arah pembangunan mampan serta pusat sate yang terunggul. Mukim di bawah Pentadbiran MPKj Majlis Perbandaran Kajang mentadbir di seluruh mukim di dalam daerah Hulu Langat kecuali mukim Ampang yang berada di bawah pentadbiran Majlis Perbandaran Ampang Jaya kerana mukim Ampang berada terlalu jauh daripada pusat pentadbiran MPKj iaitu di mukim Kajang. Mukim yang berada di bawah pentadbiran Majlis Perbandaran Kajang (MPKj) ialah mukim Cheras, Kajang, Hulu Langat, Semenyih, Hulu Semenyih dan Beranang. Jabatan-jabatan di MPKj Jabatan Khidmat Pengurusan Jabatan Perbendaharaan Jabatan Korporat dan Pembangunan Masyarakat Jabatan Kejuruteraan Jabatan Perancangan Pembangunan Jabatan Penilaian dan Pengurusan Harta Jabatan Undang-Undang Jabatan Penguatkuasaan Jabatan Perkhidmatan Perbandaran dan Kesihatan Jabatan Kawalan Bangunan Jabatan Landskap & Rekreasi Jabatan Pelesenan dan Penjaja Jabatan Pesuruhjaya Bangunan(COB) Unit Audit Dalam Unit Pusat Setempat (OSC) Zon pentadbiran Taman dan kampung di daerah Hulu Langat ditadbir oleh Majlis Perbandaran Kajang. Pihak Majlis Perbandaran Kajang telah membahagikan kawasan pentadbirannya kepada 18 buah zon seperti berikut: Wakil Rakyat Bandar Kajang Ahli Parlimen Ahli Parlimen Hulu Langat YB Tuan Mohd Sany Hamzan Ahli Parlimen Bangi YB Tuan Syahredzan Johan Ahli Dewan Negeri (ADN) ADN Dusun Tua YB Datuk Wira Johan Abd Aziz ADN Semenyih YB Tuan Nushi Mahfodz ADN Kajang YB Tuan David Cheong ADN Sungai Ramal YB Tuan Mohd Shafie Ngah ADN Balakong YB Tuan Wayne Ong Chun Wei Rujukan Liha juga Senarai pihak berkuasa tempatan Malaysia Pautan Portal Rasmi Majlis Perbandaran Kajang Borang Maklum Balas Majlis Perbandaran Kajang Diarkibkan 2017-10-21 di Wayback Machine Rujukan